26. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 129949 της 14/29 Ιουλ. 1953 Περί εξεταστέων μαθημάτων προς πρόσληψιν γεωπόνων πτυχιούχων Ανωτάτων Γεωπονικών Σχολών. Έχοντες υπ’όψιν το άρθρ. 1 παρ. 4 του υπ’ αριθ. 2085/1952 Νόμου «περί τροποποιήσεως και συμπληρώσεως των διατάξεων του Νόμ. 1811/51 «περί Κώδικος Καταστάσεως των Δημοσίων Υπαλλήλων» και την υπ’ αριθ. 471/1953 σύμφωνον γνώμην του Ανωτάτου Συμβουλίου Δημοσίων Υπηρεσιών αποφασίζομεν: Ορίζομεν, όπως οι λαμβάνοντες μέρος εις διαγωνισμόν προς πρόσληψιν γεωπόνων πτυχιούχων Ανωτάτων Γεωπονικών Σχολών εξετάζονται εγγράφως εις τα κάτωθι μαθήματα: α)Γενικήν και Ειδικήν Γεωργίαν μετά των συναφών θεμάτων χρησιμοποιήσεως Γεωργικών μηχανημάτων και αρδεύσεων ως και γεωργοοικονομικών απόψεων. β)Κτηνοτροφίαν μετά των συναφών προς ταύτην θεμάτων εκμεταλλεύσεως βοσκών, διατροφής και υγιεινής των ζώων και βιομηχανίας τυροκομικών και γαλακτοκομικών προϊόντων ως και γεωργοοικονομικών απόψεων. γ)Δενδρώδεις Καλλιεργείας (περιλαμβανομένης της αμπελουργίας και ελαιοκομίας) μετά των συναφών θεμάτων καταπολεμήσεως εχθρών και ασθενειών και επεξεργασίας και αξιοποιήσεως των εκ τούτων αντιστοίχων προϊόντων ως και γεωργοοικονομικών απόψεων. Σελ. 179 Προσωπικό Υπουργείου Γεωργίας 16.Α.ξ.26 